CELEX: 62011TN0197
Language: et
Date: 2011-04-01 00:00:00
Title: Kohtuasi T-197/11 P: Euroopa Komisjoni 1. aprillil 2011 esitatud apellatsioonkaebus Avaliku Teenistuse Kohtu 20. jaanuari 2011 . aasta otsuse peale kohtuasjas F-121/07, Euroopa Komisjon versus Guido Strack

25.6.2011   
            
            
               ET
            
            
               Euroopa Liidu Teataja
            
            
               C 186/26
            
         Euroopa Komisjoni 1. aprillil 2011 esitatud apellatsioonkaebus Avaliku Teenistuse Kohtu 20. jaanuari 2011. aasta otsuse peale kohtuasjas F-121/07, Euroopa Komisjon versus Guido Strack
   (Kohtuasi T-197/11 P)
   2011/C 186/50
   Kohtumenetluse keel: saksa
   
      Pooled
   
   
      Apellatsioonkaebuse esitaja: Euroopa Komisjon (esindajad: P. Costa de Oliveira ja B. Eggers)
   
      Teine menetluspool: Guido Strack (Köln, Saksamaa)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 20. jaanuari 2011. aasta otsus kohtuasjas F-121/07: Strack vs. komisjon osas, milles Avaliku Teenistuse Kohus lükkab selles tagasi komisjoni vastuvõetamatuse vastuväite;
            
         
               —
            
            
               kumbki pool kannab enda apellatsioonkaebusega seotud kulud.
            
         
      Väited ja peamised argumendid
   
   Apellatsioonkaebuse põhjenduseks esitab apellant järgmise väite.
   Liidu õiguse rikkumine, eelkõige on rikutud pädevuse jaotust Üldkohtu ja Avaliku Teenistuse Kohtu kui erikohtu vahel, nagu see tuleneb ELTL artiklist 270 koostoimes Euroopa Liidu ametnike personalieeskirjade artikli 91 lõikega 1, määruse (EÜ) nr 1049/2001 (1) artikli 8 lõikest 3 ja ELTL artikli 256 lõike 1 esimesest lausest ja Euroopa Liidu Kohtu põhikirja artiklist 62a ja I lisa artiklist 1.
   
               —
            
            
               Selle kohaselt ei ole Avaliku Teenistuse Kohus üldiselt pädev kõikides vaidlustes liidu ja isiku vahel, kelle suhtes kohaldatakse personalieeskirju, vaid üksnes vaidlustes, mis puudutavad seda isikut kahjustava meetme õiguspärasust personalieeskirjade artikli 90 lõike 2 tähenduses.
            
         
               —
            
            
               Kui ametnik esitab dokumentidega tutvumise taotluse, siis tegutseb ta tavakodanikuna määruse nr 1049/2001 tähenduses. Tema käsutuses on määruse kohane spetsiaalne õiguskaitsevahendite süsteem, mis seisneb Üldkohtule esitatavas tühistamishagis. Personalieeskirjade ja määruse (EÜ) nr 1049/2001 õiguskaitsemenetlus ei ole üldse ühitatavad.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).